धूमधाम से मनी ठाकुर जी की जयंती
गालूडीह| महुलियाबंगला मध्य विद्यालय फुटबॉल मैदान में शुक्रवार को श्री अनुकूल चंद्र ठाकुर जी का 128वां जन्मोत्सव धूमधाम से मनाया गया। इस मौके पर सुबह भजन कीर्तन का आयोजन किया गया। भक्तों ने अनुकूल चंद्र जी की तस्वीर पर माल्यार्पण कर आशीर्वाद लिया। इस कार्यक्रम में शामिल होने के लिए गालूडीह के अलावा आसपास के सैकड़ों भक्त जुटे थे। कार्यक्रम में मुख्य अतिथि सोमेंद्र मजूमदार, विशेष अतिथि कृष्ण प्रसाद पंडा, महापात्रो झाड़ग्राम, सिद्धार्थ शंकर बासा बहरागोड़ा, विद्युतदत्त चौधरी खड़गपुर, सुशेन पात्राे, शिशिर पात्रो, डॉ. बादल चंद घोष, रवींद्र नाथ, विश्वनाथ साधु, देवदास, भास्कर चद्रगोराई, जितेंद्र नाथ आदि उपस्थित थे।
bho_Deva hin_Deva